Merkezê Îrtîbatî û Çapemenîye yê QSDyî da pêhesnayene ke Zîndanê Sînaa yê Hesekê de 300 Çeteyê DAÎŞî teslîm bîyî.
QSDyî vat 300 çeteyê DAÎŞê ke Zîndanê Sînna yê taxa Xiwêranî ya Hesekê de ameyî dormgirewtene ewro saete 5 de teslîm bîyî. QSDyî da zanayene ke operasyonê zîndanî û dormeyê ci yenê domnayene û vat 8 çeteyî ameyî kiştene. Dîya zanayene ke pêkewtişan de yew şerwanê QSDyî zî şehîd bi. QSDyî ard ziwan ke çeteyî pêkewtişan de sîvîlan erzenê vernîya xo vat seba ke tiway sîvîlan mebo ê zaf bidîqet têgêrenê.
